દેશના ભૂતપૂર્વ નાણાંમંત્રી અને કોંગ્રેસના નેતા પી. ચિદમ્બરમે ભૂતપૂર્વ વડાપ્રધાન ઇન્દિરા ગાંધીનું ઉદાહરણ ટાંકતા વડાપ્રધાન નરેન્દ્ર મોદીને નોટબંધીનો નિર્ણય એક ‘ભૂલ’ હોવાનું સ્વીકારવા જણાવ્યું છે. ઇન્દિરા ગાંધીએ કબૂલ કર્યું હતું કે કટોકટી લાદવી તે એમની ભૂલ હતી. ચિદમ્બરમે એ જ રીતે PM મોદીને પણ નોટબંધી એક “ખામીભર્યો” નિર્ણય હોવાનું સ્વીકારવા જણાવ્યું છે. ચિદમ્બરમે નોટબંધીને “સમજ્યા વિચાર્યા વગર” લીધેલો નિર્ણય ગણાવ્યો હતો.